สมศักดิ์ เตชะรัตนประเสริฐ

สมศักดิ์ เตชะรัตนประเสริฐ หรือ เสี่ยเจียง ผู้ก่อตั้งบริษัท สหมงคลฟิล์ม จำกัด ก่อตั้งขึ้นเมื่อปี พ.ศ. 2513 (ภายหลังเปลี่ยนชื่อเป็นบริษัท สหมงคลฟิล์ม อินเตอร์เนชั่นแนล จำกัด ในปี พ.ศ. 2545) ผู้อยู่เบื้องหลังความสำเร็จของ สุริโยไท และ องค์บาก

**ประวัติ**
สมศักดิ์ เตชะรัตนประเสริฐ เกิดและโตในย่าน เวิ้งนาครเขษม ในครอบครัวค้าขายของลายคราม พออายุได้ 10 ขวบได้หัดค้าขายโดยซื้อ การ์ตูน มาให้เช่าหน้าโรงหนัง ขายตั๋วผี จนอายุได้ 19 ปี ได้เป็นผู้จัดการโรงหนัง ใช้ยุทธวิธีฉายหนังใหม่ 2 เรื่องควบให้เร็วขึ้นกว่าเดิม โดยพอหนังออกจากโรงหนังชั้นหนึ่งก็รีบนำมาฉายตัดหน้าโรงหนังคู่แข่ง ทำรายได้จากเดือนละ 80,000 บาทพุ่งไปเป็น 200,000 บาท
ต่อมาเช่าโรงหนังศรีนครธนย่าน ตลาดพลู เปิดกิจการโรงหนังของตัวเองต่อมาย้ายมาเปิดโรงหนังมงคลรามาย่าน สะพานควาย โดยฉายเฉพาะหนังฝรั่งพากย์ไทย จนมาก่อตั้งบริษัทสหมงคลฟิล์ม ขึ้นในปี 2513 ภาพยนตร์เรื่อง คิงคอง ได้ช่วยทำให้เขามีรายได้ถล่มทลายจนมีเงินทุนสะสม จากนั้นเป็นตัวแทนนำเข้า ภาพยนตร์จีน จาก ประเทศฮ่องกง อย่างเช่นเรื่อง โหด เลว ดี และตามมาด้วยหนังภาคต่ออย่าง แรมโบ้ และ คนเหล็กฯ
บริษัทสหมงคลฟิล์ม แตกเครือข่ายออกมาเป็น ‘มงคลภาพยนตร์’ และ ‘มงคลเมเจอร์’ เพื่อเป็นตัวแทนนำเข้าหนังจากฮ่องกง และฮอลลีวู้ด โดยบริษัทแม่ ‘สหมงคลฟิล์ม’ หันมาเป็นผู้สร้างภาพยนตร์ไทยจนกระทั่งประสบความสำเร็จ มีผลงานสร้างชื่ออย่าง สุริโยไท, องค์บาก, ต้มยำกุ้ง, ช็อคโกแลต ฯลฯ
ปัจจุบันเสี่ยเจี่ยงเป็นผู้นำองค์กรในฐานะ “ประธาน” ของ “สหมงคลกรุ๊ป” เครือข่ายที่เกี่ยวพันกับธุรกิจภาพยนตร์ และโรงภาพยนตร์ถึง 8 บริษัทหลัก และยังเป็น“นายกสมาคมสมาพันธ์ภาพยนตร์แห่งชาติ” ที่ดำรงตำแหน่งสองสมัยติดต่อกัน

**ผลงานการสร้างภาพยนตร์**
 ข้ามาจากแม่น้ำแคว (2517)- มาแต่เลือด (2517)- หนึ่งต่อเจ็ด (2520)- เซ่อบริสุทธิ์ (2522)- เป๋อจอมเปิ่น (2523)- อีพริ้ง คนเริงเมือง (2523)- แก่นกะลาสี (2524)- ไอ้ค่อม (2524)- ซูเปอร์เก๋าส์ (2524)- ผู้ใหญ่อ้วน กำนันผอม (2524)- มหาราชดำ (2524)- แสนรัก (2524)- แก้วกาหลง (2524)- หนูอยากเป็นทหาร (2525)- ถล่มค่ายนรกจางซีฟู (2525)- กุนซืออ้วน (2525)- ไอ้หนึ่ง (2525)- ครูดอย (2525)- รักน่ารัก (2525)- ลำตัดรำเตะ (2525)- เทพเจ้าบ้านบางปูน (2525)- อาจารย์อ้วนสติเฟื่อง (2525)- แหกนรกเวียตนาม (2526)- วันนี้ยังมีเธอ (2526)- วันวานยังหวานอยู่ (2526)- นิจ (2526)- แก็งค์ไอติม (2526)- นักรบประจัญบาน (2527)- ขาวผ่องจ้าวสังเวียน (2527)- เพลิงพิศวาส (2527)- ผู้ชายป้ายเหลือง (2530)- อีก 10 วัน โลกจะแตก (2530)- แบบว่าโลกนี้...มีแต่น้ำเต้าหู้และครูระเบียบ (2537)- เสียดาย (2537)- ฉากสุดท้ายของทัดทรวง (2538)- ศยามล (2538)- เสียดาย 2 (2539)- กลิ่นสีและทีแปรง (2540)- ถนนนี้หัวใจข้าจอง (2540)- สุริโยไท (2544)- ขวัญ เรียม (2544)- ข้างหลังภาพ (2544)- 7 ประจัญบาน (2545)- มนต์เพลงลูกทุ่ง เอฟ.เอ็ม. (2545)- องค์บาก (2546)- โอเค เบตง (2546)- ชื่อชอบชวนหาเรื่อง (2546)- เดอะ เลตเตอร์ จดหมายรัก (2547)- บอดี้การ์ดหน้าเหลี่ยม (2547)- อาถรรพณ์แก้บนผี (2547)- กั๊กกะกาวน์ (2547)- ตุ๊กแกผี (2547)- โหมโรง (2547)- เกิดมาลุย (2547)- รับน้องสยองขวัญ (2548)- แหยม ยโสธร (2548)- 7 ประจัญบาน 2 (2548)- เสือร้องไห้ (2548)- ซุ้มมือปืน (2548)- ต้มยำกุ้ง (2548)- เฉิ่ม (2548)- มอ ๘ (2549)- คนไฟบิน (2549)- ข้าวเหนียวหมูปิ้ง (2549)- กระสือ วาเลนไทน์ (2549)- โหน่ง เท่ง นักเลงภูเขาทอง (2549)- โคตรรักเอ็งเลย (2549)- โคลิค เด็กเห็นผี (2549)- มนุษย์เหล็กไหล (2549)- ศพ (2549)- คู่แรด (2550)- อสุจ๊าก (2550)- คนหิ้วหัว (2550)- โอปปาติก (2550)- รักแห่งสยาม (2550)- เพื่อน…กูรักมึงว่ะ (2550)- บอดี้การ์ดหน้าเหลี่ยม 2 (2550)- ก่อนบ่ายเดอะมูฟวี่ ตอน รักนะ…พ่อต๊ะติ๊งโหน่ง (2550)- เท่ง โหน่ง คนมาหาเฮีย (2550)- โอปปาติก เกิดอมตะ (2550)- โกยเถอะเกย์ (2550)- วิดีโอคลิป (2550)- ส้มตำ (2551)- ช็อคโกแลต (2551)- ว้อ หมาบ้ามหาสนุก (2551)- หม่ำเดียว หัวเหลี่ยมหัวแหลม (2551)- ฝัน-หวาน-อาย-จูบ (2551)- ปืนใหญ่จอมสลัด (2551)- เทวดาท่าจะเท่ง (2551)- ฮะเก๋า (2551)- องค์บาก 2 (2551)- วงษ์คำเหลา (2552)- บุปผาราตรี 3.1 (2552)- แหยม ยโสธร 2 (2552)- หลวงพี่กับผีขนุน (2552)- สาระแน ห้าวเป้ง
(2552)- จีจ้า ดื้อสวยดุ (2552)- ฝันโคตร โคตร (2552)- บุปผาราตรี 3.2 (2552)- 5 หัวใจฮีโร่ (2552)- สวยซามูไร (2553)- สิ่งเล็กเล็กที่เรียกว่ารัก (2553)- กะปิ ลิงจ๋อไม่หลอกจ้าว (2553)- ครูบ้านนอก บ้านหนองฮีใหญ่ (2553)- โป๊ะแตก (2553)- ความสุขของกะทิ (2553)- ตุ๊กกี้ เจ้าหญิงขายกบ (2553)- อนุบาลเด็กโข่ง (2553)- องค์บาก 3 (2553)- นาคปรก (2553)- ชั่วฟ้าดินสลาย (2553)- ใคร...ในห้อง (2553)- ช็อคโกแลต 2 (2553)- สาระแนเห็นผี (2553)- อุโมงค์ผาเมือง (2554)- 30+ โสด On Sale (2554)- ใหม่กะหม่ำ โดนกะโดน (2554)- จั๊กกะแหล๋น (2554)- เท่ง โหน่ง จีวรบิน (2554)- จัน ดารา (2555-2556)- สูบคู่กู้โลก (2555)- ปัญญา เรณู 2 (2555)- ยอดมนุษย์เงินเดือน (2555)- คืนวันเสาร์ถึงเช้าวันจันทร์ (2555)- อันธพาล (2555)- ฤดูที่ฉันเหงา (2556)- แหยมยโสธร 3 (2556)- สารวัตรหมาบ้า (2556)- ต้มยำกุ้ง 2 (2556)- นางฟ้า (2556)- แผลเก่า (2557)- ทาสรักอสูร (2557)- กรรไกร ไข่ ผ้าไหม (2557)- ตัวพ่อเรียกพ่อ THE ONE TICKET (2557)- ปอบหน้าปลวก (2557)- สีเรียงเซียนโต๊ด (2557)- The Eyes Diary คนเห็นผี (2557)- แคท อ่ะ แว้บ! #แบบว่ารักอ่ะ (2558)- ผีห่าอโยธยา (2558)- อาปัติ (2558)- แม่เบี้ย (2558)- โรงเรียนผี (2559)- กระสือครึ่งคน (2559)- บุปผาอาริกาโตะ (2559)- ลูกทุ่งซิกเนเจอร์ (2559)- อาม่า (2559)- ขุนพันธ์ (2559)- นายไข่เจียว เสี่ยวตอร์ปิโด (2560)- ของขวัญ (2560)- สยามสแควร์ (2560)- ทองดีฟันขาว (2560)- 15+ iQ กระฉูด (2560)- ไทยแลนด์ โอนลี่ Thailand ONLY! #เมืองไทยอะไรก็ได้ (2560)- ขุนพันธ์ 2 (2561)- ผีโทรศัพท์ (2561)- กระสือสยาม (2562)- จอมขมังเวทย์ 2020 (2562)- หมอลำมาเนีย เขย่าลูกคอ รอให้เธอมารัก (2562)- Low Season สุขสันต์วันโสด (2563)- Mother Gamer เกมเมอร์ เกมแม่ (2563)- ผู้บ่าวไทบ้าน อีสานจ้วด (2564)- ห้าวเป้งจ๋า...อย่าแกงน้อง (2564)- 14 อีกครั้ง I Love You Two Thousand (2566)

**เครื่องราชอิสริยาภรณ์**
 พ.ศ. 2551 - border เหรียญลูกเสือสดุดี ชั้นที่ 1

**อ้างอิง**
หมวดหมู่:บุคคลในวงการภาพยนตร์ไทย
หมวดหมู่:นักธุรกิจชาวไทย
หมวดหมู่:ชาวไทยเชื้อสายจีน
หมวดหมู่:ผู้อำนวยการสร้างภาพยนตร์ชาวไทย
หมวดหมู่:บุคคลจากเขตสัมพันธวงศ์
หมวดหมู่:ประธานบริษัทชาวไทย